CELEX: 32016D1992
Language: sk
Date: 2016-11-11 00:00:00
Title: Vykonávacie rozhodnutie Komisie (EÚ) 2016/1992 z 11. novembra 2016, ktorým sa mení vykonávacie rozhodnutie (EÚ) 2015/2416, ktorým sa určité oblasti Spojených štátov amerických uznávajú za oblasti bez výskytu Agrilus planipennis Fairmaire [oznámené pod číslom C(2016) 7151]

15.11.2016   
            
            
               SK
            
            
               Úradný vestník Európskej únie
            
            
               L 306/30
            
         VYKONÁVACIE ROZHODNUTIE KOMISIE (EÚ) 2016/1992
   z 11. novembra 2016,
   ktorým sa mení vykonávacie rozhodnutie (EÚ) 2015/2416, ktorým sa určité oblasti Spojených štátov amerických uznávajú za oblasti bez výskytu Agrilus planipennis Fairmaire
   
      
         [oznámené pod číslom C(2016) 7151]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na body 2.3, 2.4 a 2.5 oddielu I časti A jej prílohy IV,
   keďže:
   
               (1)
            
            
               Vykonávacím rozhodnutím Komisie (EÚ) 2015/2416 (2) sa určité oblasti Spojených štátov amerických uznávajú za oblasti bez výskytu Agrilus planipennis Fairmaire
            
         
               (2)
            
            
               Z najnovších informácií, ktoré predložili Spojené štáty americké, vyplýva, že určité oblasti ich územia, v súčasnosti uznávané za oblasti bez výskytu Agrilus planipennis Fairmaire, už nie sú bez výskytu tohto škodlivého organizmu.
            
         
               (3)
            
            
               Okrem toho predložili Spojené štáty americké informácie o tom, že okres Chester v štáte Tennessee je bez výskytu tohto škodlivého organizmu.
            
         
               (4)
            
            
               Na základe týchto informácií by sa príslušný zoznam oblastí uznaných za oblasti bez výskytu tohto škodlivého organizmu mal zmeniť.
            
         
               (5)
            
            
               Vykonávacie rozhodnutie (EÚ) 2015/2416 by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha k vykonávaciemu rozhodnutiu (EÚ) 2015/2416 sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 11. novembra 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Vykonávacie rozhodnutie Komisie (EÚ) 2015/2416 zo 17. decembra 2015, ktorým sa určité oblasti Spojených štátov amerických uznávajú za oblasti bez výskytu Agrilus planipennis Fairmaire (Ú. v. EÚ L 333, 19.12.2015, s. 128).
   
      PRÍLOHA
      
         ZOZNAM OBLASTÍ UVEDENÝCH V ČLÁNKU 1
      
      Príloha k vykonávaciemu rozhodnutiu (EÚ) 2015/2416 sa mení takto:
      
                  1.
               
               
                  V bode 2 písm. f) „Okresy v štáte Louisiana“ sa vypúšťajú tieto zápisy: Caldwell, Franklin, Winn.
               
            
                  2.
               
               
                  V bode 2 písm. h) „Okresy v štáte Minnesota“ sa vypúšťa tento zápis: Wabasha.
               
            
                  3.
               
               
                  V bode 2 písm. i) „Okresy v štáte Nebraska“ sa vypúšťajú tieto zápisy: Antelope, Boone, Burt, Butler, Cedar, Colfax, Cuming, Dakota, Dixon, Dodge, Fillmore, Gage, Hamilton, Jefferson, Lancaster, Madison, Merrick, Nance, Platte, Polk, Saline, Saunders, Seward, Stanton, Thurston, York.
               
            
                  4.
               
               
                  V bode 2 písm. l) „Okresy v štáte Tennessee“ dopĺňa pred Crockett tento zápis: Chester.
               
            
                  5.
               
               
                  V bode 2 písm. m) „Okresy v štáte Texas“ sa vypúšťajú tieto zápisy: Anderson, Camp, Cherokee, Delta, Franklin, Gregg, Henderson, Hopkins, Lamar, Morris, Nacogdoches, Rains, Red River, Rusk, Sabine, San Augustine, Shelby, Smith, Titus, Upshur, Van Zandt, Wood.